CELEX: C2007/223/03
Language: mt
Date: 2007-09-22 00:00:00
Title: Kawża C-298/07: Talba għal deċiżjoni preliminari mressqa mill-Bundesgerichtof (Il-Ġermanja) fit- 22 ta' Ġunju 2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. vs deutsche internet versicherung AG

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/4
            
         Talba għal deċiżjoni preliminari mressqa mill-Bundesgerichtof (Il-Ġermanja) fit-22 ta' Ġunju 2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. vs deutsche internet versicherung AG
   (Kawża C-298/07)
   (2007/C 223/03)
   Lingwa tal-kawża: il-Ġermaniż
   Qorti tar-rinviju
   Bundesgerichtshof (Il-Ġermanja).
   Partijiet fil-kawża prinċipali
   
      Rikorrenti: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
   
      Konvenuta: deutsche internet versicherung AG.
   Domandi preliminari
   
               1)
            
            
               Dak li jipprovdi s-servizz huwa obbligat, skond l-Artikolu 5(1)(ċ) tad-Direttiva 2000/31/KE tal-Parlament Ewropew u tal-Kunsill tat-8 ta' Ġunju 2000 dwar ċerti aspetti legali tas-servizzi minn soċjetà ta' l-informazzjoni, partikolarment il-kummerċ elettroniku, fis-Suq Intern (“Direttiva dwar il-kummerċ elettroniku”) (1), li jindika, qabel kwalunkwe konklużjoni ta' kuntratt ma' dak li jirċievi s-servizz, numru tat-telefon sabiex jippermetti l-kuntatt ta' malajr u komunikazzjoni diretta u effikaċi?
            
         
               2)
            
            
               F'każ ta' risposta negattiva għall-ewwel domanda:
               
                           a)
                        
                        
                           Dak li jipprovdi s-servizz għandu, qabel kwalunkwe konklużjoni ta' kuntratt ma' dak li jirċievi s-servizz, minbarra li jindika l-indirizz tal-posta elettronika tiegħu, joffri mezz addizzjonali ta' komunikazzjoni skond l-Artikolu 5(1)(ċ) ta' l-imsemmija direttiva?
                        
                     
                           b)
                        
                        
                           F'każ ta' risposta affermattiva: Huwa suffiċjenti sabiex jikkostitwixxi mezz addizzjonali ta' komunikazzjoni li dak li jipprovdi s-servizz jinstalla enquiry mask li permezz tagħha dak li jirċievi s-servizz jista' jindirizza permezz ta' l-Internet lil dak li jipprovdi s-servizz u dak li jipprovdi s-servizz iwieġeb għad-domanda ta' dak li jirċievi s-servizz permezz tal-posta elettronika?
                        
                     
         
      (1)  ĠU L 178, p. 1.